钦定古今图书集成/明伦汇编/氏族典/第273卷 > 王艮
## 钦定古今图书集成/明伦汇编/氏族典/第273卷 > 王艮

按《元史王艮传﹕》：“艮字止善，绍兴诸暨人。淮东廉访司
辟为书吏，授庐州录事判官，又辟江浙行省掾史，历
建德县尹，除两浙都转运盐使司经历。总管。王克敬
以计口食盐不便，尝言于行省，未报，艮毅然曰﹕：‘浙右
之郡，商贾辐辏，未尝以口计也’。于是议岁减绍兴食
盐五千六百引。寻有复排前议者，艮欲辞职去，丞相”
闻之，亟遣留艮，而议遂定。迁江浙行省检校官。有诣
中书诉“松江民包隐田土，为粮一百七十馀万石，为
钞五百馀万缗，宜立官府，纠察收追之。”艮至松江，条
陈曲折，以破其诳妄，事遂寝。除江西行省左右司员
外郎。在任岁馀，以中宪大夫、淮东道宣慰副使卒。